Паскевич произхожда от род на богати помешчици от Полтава. Знатният произход му позволява да се издигне бързо във военната йерархия, след като през 1800 година завършва военно училище. Първоначалния си боен опит набира в българските земи по време на руско-турската война от 1806 – 1812 година. Като генерал-майор е командир на дивизии във войните с Наполеон I през 1812 и 1813 – 1814 година. Участва в сраженията при Салтановка, Бородино и Лайпциг.